Document ID: /fineweb-2-swissfilter-quality_10-filterrobots/filtered/01555.jsonl.gz/69

На велики понедељак 18. априла 2022. године, поново је након две године служена Света Тајна Јелеосвећења у којој је учествовало шест свештеника из намесништа швајцарског као и румунски свештеник из Санкт Галена. Велики број верника је дошао како би учесвовао на овој Светој Тајни, био седмоструко помазан освећеним јелејем а затим и целивао Свето Јеванђеље.
Током целе страсне недеље су служена типиком предвиђена богослужења да би на Велики Петак отпочела активна припрема за Празник над Празницима – Васкрсење Христово. У поподневним часовима петка су вредне чланице КСС парохије санктгаленске украшавале гроб Христов, место где је у току вечерње службе изнешена и положена плаштаница којој се народ са стархом Божијим и вером поклонио.
У суботу ујутро, 23. априла је служена Св. Литургија а увече Васкрсње јутрење са Св. Литургијом на којој је такође узело учешћа велико мноштво народа. Ове године по први пут Васкршњем јутрењу и Св. Литургији су присутвовали представници и власници евангелистичко-реформаторске цркве у којој наша Црква служи све учесталије. Надлежни парох санктгаленски, протојереј Бране Сарић је поздравио делегацију. У име евангелистичке цркве се обратио г. Шахтлер и поздравио Цркву стародревним поздравом „Христос васкрсе“ на шта га је цела Црква гломогласно отпоздравила са „Ваистину васкрсе“. У току Св. Литургије се велики број присутних причестио из руку надлежног свештеника протојереја Брана Сарића и пртојереја-ставрофора Радивоја Сарића, који је по благослову Преосвећеног Епископа Г. Андреја саслуживао свих дана око Васкрса.
Сутра дан, на Васкрс ујутро, 24. априла је служена Св. Литургија уз велики број верника који су се спремали за Свето Причешће како би Часни пост завршили сједињењем са Васкрслим Господом у виду Светог Причешћа. Празник над празницима је улепшао на Св. Литургији, али и свих претходних богослужења, својим појањем парохијски хор Логос под диригентском палицом диригентице Јасмине Голник. У току Свете Литургије, као и у ноћи уочи, прочитана је васкршња посланица Његове Светости Патријарха Г.Г. Парфирија и пренесени очински поздрави надлежног Архијереја Г. Андреја верном народу уз стародревни васкршњи поздрав ХРИСТОС ВАСКРСЕ – ВАИСТИНУ ВАСКРСЕ након чега су подељена васкршња јаја присутнима.